Madeleines | SARIE
Madeleines	deur Barbara Joubert and Herman Lensing
Dis ’n baie delikate koekie en proe amper soos boudoir-koekies.
SOWAT 18 MADELEINES
100 g (220 ml) strooisuiker
150 g (270 ml) koekmeel, gesif
Verhit oond tot 200 ºC. Smeer madeleine-pannetjies met botter. Skep ’n bietjie ekstra koekmeel in en skud oortollige meel uit sodat pannetjies goed bedek is met meel. Klits eiers en suiker saam tot lig en romerig. Vou 150 g meel versigtig in. Jy moenie die mengsel roer nie. Voeg gesmelte botter en suurlemoenskil by en vou liggies in. Vul pannetjie tot bo en skraap gelyk met agterkant van ’n mes. Plaas in oond en bak vir 12 minute. Haal uit en keer versigtig uit. Leeus troef GW vir plek in CB-halfeind | Netwerk24
Leeus troef GW vir plek in CB-halfeind
Deur Christo Buchner 24 Augustus 2019 17:17
Al het hulle aan die verloorkant geëindig, was die twee bonuspunte wat die tuisspan gekry het, ook genoeg om hul plek in die laaste vier te verseker.
Die Goue Leeus se Stean Pienaar storm doellyn toe vir een van sy twee drieë teen die Griekwas. Foto: Emile Hendricks
Die Leeus het byna ’n voorsprong van 19-0 weggegooi, met Griekwas wat skitterend teruggeveg het in ’n aksiebelaaide tweede helfte waar die voorsprong in die laaste kwartier telkens van span verwissel het.
Die Leeus het voordeel getrek uit die senuagtige begin van die tuisspan, wat heelwat hanteerfoute gemaak het en ook talle strafskoppe afgestaan het met swak dissipline.
Griekwas kon sommer al vroeg vanuit hul eie doelgebied gaan druk met die vleuel Eduan Keyter wat die beweging begin het deur die bal lewend te hou toe hy in besit betrap is in sy doelgebied. Die tuisspan het die lengte van die veld gevorder en toe Keyter vyf treë van die doellyn in besit gestel is met die doellyn oop voor hom, het hy die bal aangeslaan.
Die Leeus het die eerste helfte grootliks oorheers met besit en gebiedsvoordeel en Stean Pienaar het die telling geopen met ’n onderskep-drie.
Nog drieë deur Tyrone Green en Madosh Tambwe het gevolg en Kimberley was stil op 19-0 net voor rustyd.
Die Griekwa-flank Gideon van der Merwe het net voor rustyd ’n bietjie hoop gebring vir die tuisspan met die eerste van sy twee drieë.
Ná rustyd het die wedstryd egter verander met die Poubloues wat sterk teruggekom het en nie net die agterstand uitgewis het nie, maar hul neus voor gekry het.
Die Leeus het egter van 19-21 hul bonuspunt-drie gedruk toe Pienaar sy vlugvoetigheid gebruik het.
Dit was een vir my en een vir jou met Griekwas se bonuspunt-drie wat gevolg het en hulle weer net-net voorgeloop het.
’n Strafskop vyf minute voor die einde deur die Leeus-losskakel, Shaun Reynolds, het die Leeus weer die voorloper gemaak.
Griekwas 26 (7): Drieë: Gideon van der Merwe (2), AJ le Roux, Wilmar Arnoldi. Doelskoppe: George Whitehead (3).
Leeus 27 (19): Drieë: Stean Pienaar (2), Tyrone Green, Madosh Tambwe. Doelskoppe: Shaun Reynolds (2). Strafdoel: Reynolds.
Meer oor: Kimberley | Goue Leeus | Griekwas | Curriebeker-Reeks
Koorddans wag in Bfn op WP